**NatašaČubrilo** - violončelo – osnovne i master studije završila je u Nišu u klasi prof. Tanje Petrović Đorgovske. Od 1994. je zaposlena u Orkestru Opere Srpskog narodnog pozorišta s kojim je ostvarila brojne nastupe u zemlji i inostranstvu (Mađarska, Francuska, Crna Gora, Rumunija). Kao orkestarski muzičar razvijala se svirajući u Niškom simfonijskom orkestru, Zrenjaninskoj filharmoniji, kamernom orkestru “Orfelin”, kao i u ansamblu “Almazian Pop Symphony” s kojim je snimila kompakt disk za izdavačku kuću „Sony Music” i muziku za film Emira Kusturice. Učesnik je festivala “Skopsko leto”, “Grad teatar” u Budvi, Međunarodnog festivala kamerne muzike u Nikšiću i Nimusa. Dugogodišnji je član Vojvođanskog simfonijskog orkestra.